Պատճառն այն է, որ անցած տարվանից գյուղ է ներթափանցել ինչ-որ աղանդավորների խումբ: Իրենց անվանելով ճշմարիտ հավատացյալներ՝ իրենց համակիր հանդիսացող դպրոցի ուսուցչուհիներից մեկի միջոցով ներգրավվել են դպրոցի ուսուցչական կազմից այլ ուսուցիչների և ամբողջ գյուղը խառնել են իրար: Գյուղում աղանդավորական քարոզչություն իրականացնելու դեմ ընդվզել են գյուղի բնակիչները՝ փորձելով հասկանալ, թե որ կազմակերպությունից են, որն է իրենց դավանանքը, իրենց ուզածը, և ինչու են քարոզում հենց իրենց գյուղում: